Laura Nicoletta Vasilescu a jucat până la finele sezonului trecut în Germania, la HSG Bad Wildungen, iar recent a publicat mai multe fotografii pe rețelele de socializare alături de iubita ei, Steffi Sauer, impresară în lumea showbiz-ului.

Pe 12 septembrie, Laura a postat mai multe poze cu ocazia zilei de naștere a lui Steffi și un mesaj de dragoste. „ La mulți ani! Să îți păstrezi mereu zâmbetul, să râzi cu ochii în fiecare zi, să fii sănătoasă! Viitorul este al nostru. Te iubesc necondiționat ”, a fost mesajul româncei.

S-A RETRAS LA FINALUL SEZONULUI TRECUT

Dezvăluirea Laurei vine la câteva luni după ce și-a încheiat cariera. Vasilescu a fost nevoită să renunțe la finalul sezonului trecut din cauza a două operații de ligamente la genunchi.

Laura a jucat inter stânga, iar în ultimele sezoane a fost printre cele mai bune marcatoare ale echipei din prima ligă din Germania.

Ea a evoluat doar la echipe de ligi inferioare din România înainte să plece în Germania și nu a prins nicio convocare la echipa „națională”, în ciuda faptului că la un moment dat s-a pus problema să fie chemată la lot, având în vedere forma bună de la echipa de club.